**Služba domáceho tiesňového volania**

**„ SOS Gombík“**

Služba **umožňuje ľuďom aktivovať tiesňové volanie prostredníctvom SOS tlačidla** - **vyvolanie tiesňového volania jednoduchým stlačením gombíka** z akéhokoľvek miesta v domácnosti, na ktorom sa práve nachádzajú.

Službu zabezpečuje Trnavský samosprávny kraj (TTSK) prostredníctvom Krajskej inovačnej rozvojovej agentúry (KIRA) v spolupráci s Asociáciou samaritánov Slovenskej republiky (ASSR).

Služba je určená pre **seniorov, zdravotne znevýhodnených občanov a čakateľov na umiestnenie do zariadenia sociálnych služieb**, teda tým, ktorí žijú v domácnosti zväčša osamote, a nachádzajú sa v núdzi alebo v situáciách ohrozujúcich ich život a bezpečnosť.

**Ako služba funguje?**

Služba je pre občanov mesta Skalica bezplatná, hardvér je majetkom TTSK a na základe Zmluvy o výpožičke je poskytovaný klientom. TTSK zároveň hradí všetky náklady spojené s inštaláciou ako aj služby dispečingu.

Prístroj Vám bude doručený priamo domov. Systém pozostáva z **tlačidla tiesňového volania a základne**.

**Tlačidlo** tiesňového volania je ľahko prenosné, **je možné ho nosiť na zápästí ako náramok alebo na krku ako prívesok**. Tlačidlo je navyše odolné proti vode a vlhkosti, čo umožňuje mať ho pri sebe neustále, teda napríklad aj pri sprchovaní.

**Telefonické spojenie je zabezpečené prostredníctvom pevne nainštalovanej základne** s veľmi citlivým mikrofónom a reproduktorom, ktoré umožňujú zabezpečenie rozhovoru s personálom dispečingu z celej domácnosti klienta.

**Po stlačení** **gombíka** základňa automaticky zavolá na dispečing, kde v**yškolený personál dispečingu následne situáciu vyhodnotí a skoordinuje ďalší postup,** vrátane prípadného privolania pomoci alebo kontaktujú príbuzného.

## ****Máte záujem o SOS gombík?****

**V prípade záujmu o službu sa obráťte na:**

Mestský úrad v Skalici,

Oddelenie sociálnej starostlivosti, zdravotníctva a bývania

Mgr. Eva Bučková

Tel.: +421 34 6903606

Mob.: +421 907 200928

Mail: buckova.eva@mesto.skalica.sk

**alebo priamo na:**

Mgr. Lucia Vadovičová  
Projektový manažér  
KIRA, n.o.

t.č.: +421911265909

e-mail: [vadovicova.lucia@kira.sk](javascript:;)

Žiadosť nájdete na stránke: https://www.kira.sk/sos-gombik/



